ኢሎም ዝሟገቱ ድማ ብካልእ ሸነኽ ይርከቡ። ብሳልሳይ ወገን ድማ፡ 'ክሽየጥ ዘለዎምን ዘይብሎምን ፈሊኻ ክቕመጡ ኣለዎም" ዝብሉ ኣለው። ሙሁር ስነ ቑጠባ ዩኒቨርሲቲ ኣዲስ ኣበባ ፕሮፌሰር ኣለማየሁ ገዳ፡ ኣብ ሞንጎ ዝተኸፈለ ሓሳብ ኣለዎም። 'እዚ ፖሊሲ ዘፈጽሙ ሰባት ኩሉ ፕራይቬታይዝ ይግበር'ዩ ኢሎም ክሓስቡ የብሎምን። ናብ ብሕቲ ኽሰጋገሩን ክሰጋገሩ ዘይብሎምን ትካላት ኣለው'ዮም። ንኣብነት መገዲ ኣየር ኢትዮጵያ ብዝኾነ መዐቀኒ፡ ናብ ብሕቲ ክሰግር የብሉን። ብመንጽር ረብሓ ሃገር ብፖለቲካዊ ኾነ ብቑጠባዊ መዐቀኒ ክትንከፍ የብሉን" ኢሎም ይካትዑ። ይኹን'ምበር ይብሉ እቶም ሙሁር፡ "ካልኦት ከም ፋብሪካታት ሽኮር እንተተሸጡ'ውን የዋጽእ'ዩ። ኢትዮ-ቴሌኮም ድማ 70 ሚኢታዊት ሒዝካ ዝተረፈ ምሻጥ የዋጽእ'ዩ። እቲ ዝተረፈ ዝሕዞ ድማ ኣፍሪቃዊ ትካል እንተዝከውን ይምረጽ" ኢሎም። ሃፍቲ ነዳዲ ንኢትዮጵያ ጸጋ'ዶ ፈተና?
